آمریکا بیرلشمیش دؤولتلری، بیرلشمیش میللتلر گوونلیک شوراسینی ایران مسئله‌سین‌ده عاجل توپلانتییا چاغیردی.
آمریکا بیرلشمیش دؤولتلرینین شمیش میللتلر میسیونو، گوونلیک شوراسینی ایران مسئله‌سین‌ده بازار ارته‌سی گونو قاپالی توپلانتی گئچیرمه‌یه چاغیردی.
دیپلوماتیک قایناقلار، آمریکا بیرلشمیش دؤولتلرینین گوونلیک شوراسینین دؤنم باشقانی کویته گؤندردیگی رسمی طلب‌ده، اؤتن هفته عمان کؤرفزین‌ده ایکی تانکره قارشی سالدیری حاقین‌دا سون پروسه‌لری چاتدیرماق اوچون شورادا توپلانتی ایسته‌دیکلرینی بیلدیردیگینی دئدی.
عمانین کؤرفزین‌ده اؤتن هفته ایکی بؤیوک نفت تانکرین‌ده پاتلامالار اولموشدو. تانکرلرده ۴۴ نفرلیک خدمه ایران آراما قورتارما قروپلاری طرفین‌دن قورتاریلاراق، ایرانین هرمزگان ایالتینه باغلی جاسک لیمانینا آپاریلمیشدی.
آمریکا بیرلشمیش دؤولتلری مرکز گوجلر قوموتان‌لیغی (سنتکام)، ژوئنین ۱۳ونده عمان کؤرفزین‌ده ایکی نفت تانکرینه سالدیری سونراسین‌دا بؤلگه‌ده یئرلشن آمریکا بیرلشمیش دؤولتلرینه عاید سلاحلی هاوا آراجینا ایران طرفین‌دن آتیش ائدیلدیگینی آنجاق اوچاغین وورولمادیغینی بیلدیرمیشدی.
آمریکا بیرلشمیش دؤولتلری ایله ایران آراسین‌داکی گرگین‌لیک، ایران اینقیلاب محافظلری اوردوسو، جمعه گونو عمان کؤرفزینه ساحلی اولان هرمزگان ایالتینه باغلی کوه مبارک شهری ساحلین‌ده "ایران هاوا مکانینی پوزان" آمریکا بیرلشمیش دؤولتلری حربی هاوا گوجلرینه عاید هاوا آراجینین قورودان هاوایا موشکله وورولاراق دوشورولدوگونو بیلدیرمه‌سی ایله آرتمیشدی.
